jkorsvik/nowiki_second_scrape_merged huggingface dataset:
Grønt Norge

Grønt Norge var et norsk selskap, etablert i 2010, som opplevde stor medieinteresse. Selskapet hevdet å ha utviklet og lansert en ny type solcellelader for iPhone. I 2012 ble det derimot avdekket at store deler av virksomheten var oppspinn. Selskapets produsent Acever hevdet først at de ikke hadde blitt betalt utestående. 11. mai 2012 innrømmet administrerende direktør Waleed Ahmed videre at flere av selskapets uttalelser i media hadde vært usanne.


== Avsløringen av Grønt Norge ==
Waleed Ahmed og Flemming Bordoy var tenåringer da de våren 2010 kom i medienes søkelys med det de hevdet var deres oppfinnelse, en solcellelader for iPhone. Gjennom titalls avisoppslag og omtaler i media ble de hyllet for sin gründervirksomhet. Waleed Ahmed ble rost av Trond Giske og invitert til kronprinsparet på Skaugum. Innovasjon Norge Telemark omtalte Ahmed som «Norges Mark Zuckerberg».Det fantes flere konkurrenter som laget tilsvarende solcelleladere. Selskapet hevdet at deres egne produkt hadde egenutviklet teknologi som gjorde laderne unike, at de kunne lade under innelys på noen få timer og ikke bare fra sollys, men også under kunstig lys. Dette sto det imidlertid ingenting om i Grønt Norges patentsøknad, og tester viser at det ikke fungerer. I 2012 innrømmet selskapet at dette også var et påfunn, gründerne oppdaget nemlig at ladeindikatoren lyste under innelys, selv om dette lyset i praksis ikke var sterkt nok til å lade batteriet.I etterkant av avsløringen ble Grønt Norge saksøkt av deres tidligere produsent Affirmative Solutions og Innovasjon Norge vurderte å kreve tilbake den økonomiske støtten til selskapet.. Partneren Flemming S. Bordoy stod 25. mai 2012 fram i E24 og hevdet at han var intetanende om at han var del av et luftslott. Han sa videre at Waleed Ahmed hadde lurt alle, inkludert ham selv, da han snakket om Grønt Norges gigantavtaler verden over.. NRK P3 publiserte 4. oktober 2012 en dokumentar om Grønt Norge med tittelen «Millionbløffen?».


== Referanser ==


== Eksterne lenker ==
Millionbløffen?
Waleed Ahmed

Waleed Ahmed (født i 1991) fra Skien og Ytre Enebakk kom i medias søkelys da han i 2009 startet selskapet Grønt Norge sammen med sin daværende partner Flemming Bordoy, ved hjelp av pengestøtte fra Innovasjon Norge.Waleed Ahmed og Grønt Norge ble fremhevet ved flere anledninger. I 2011 inviterte kronprinsparet Grønt Norge til middag på Skaugum. Til stede var blant andre dronning Rania av Jordan, Gro Harlem Brundtland, Kofi Annan, professor Muhammad Yunus og Ted Turner, CNN-gründer og styreleder i UNF. Deretter ble han invitert av kronprins Haakon Magnus, i regi av stiftelsen Global Dignity, til å snakke om verdighet.
Våren 2012 publiserte Dagens Næringsliv en artikkel hvor det ble hevdet at Grønt Norge var en «ren bløff» Waleed Ahmed krevde først full renvasking fra anklagene i artikkelen, men innrømte senere at det meste han og hans partner hadde uttalt om Grønt Norges bestillinger og overskudd «var heftige overdrivelser eller ren fantasi.»I september 2012 ble Waleed varetektsfengslet i Los Angeles for å ha solgt rettigheter til skandinaviske Justin Bieber-konserter – rettigheter han ikke hadde – til en amerikansk investor. I mars 2013 sa han seg skyldig i bedragerianklagene. I mars 2014 ble han dømt til fengsel i elleve år. Dommen var to år strengere enn aktoratets påstand.
I etterkant av tiltalen i USA ble Waleed Ahmed også tiltalt for forsikringssvindel i Norge. Videre skal han ha lurt en sveitsisk mann. Ahmed har fått en kjennelse mot seg og det ble gitt medhold i arrest på tre millioner norske kroner.Et av hans selskaper (Waleed Ahmed Invest Limited) ble i 2013 kunngjort oppløst av Brønnøysundregistrene.


== Dokumentarfilm ==
I  2017 fikk Motlys 2 300 000 kroner i støtte fra Norsk filminstitutt for å produsere en dokumentar om Ahmed og totalbudsjettet var på 7 170 000. Filmen skal regisseres av Emil Trier og produseres av Thomas Robsahm, Natalya Sarch og Nicolai Moland. Dokumentaren blir utført i samarbeid med Zentropa Sverige, Snake Oil med ytterligere støtte fra Fritt Ord, SFI, DR, YLE og SVT. Dokumentaren har i tillegg fått ytterligere støtte på 450 000 NOK fra Nordisk Film & TV-fond og 350 000 NOK av svensk filminstitutt.


== Referanser ==
Men in Black 3

Men in Black 3 er en sci-fi-actionkomedie fra 2012. Filmen er regissert av Barry Sonnenfeld, og har Will Smith, Tommy Lee Jones og Josh Brolin i hovedrollene.


== Handling ==
Boris the Animal (Jemaine Clement), et romvesen av den spesielt onde sorten, rømmer fra romfengselet Agent K (Tommy Lee Jones) bygget på månen, og dreper den unge Agent K (Josh Brolin) i 1969. Dette gjør at K aldri fikk bygget fengselet, noe som endrer hele fremtiden og setter jordkloden i fare. Agent Ks partner Agent J (Will Smith) må reise tilbake i tiden til 1969 og jobbe med den unge Agent K for å stoppe Boris the Animal og redde nåtiden. Underveis finner J ut uventede hemmeligheter om sin partner, blant annet at han alltid har vært forelsket i Agent O (eldre O spilt av Emma Thompson, yngre O spilt av Alice Eve). De må også samarbeide med det sympatiske, om enn noe nevrotiske romvesenet Griffin (Michael Stuhlbarg), som har evnen til å se forskjellige versjoner av fremtiden.


== Om filmen ==
Filmen kom på kino 25. mai 2012. Den hadde et budsjett på 225 millioner dollar, og spilte inn 624 millioner dollar på verdensbasis, ifølge Box Office Mojo.


== Rolleliste ==


== Trivia ==
Gemma Arterton skulle opprinnelig spilt den unge Agent O, men måtte trekke seg grunnet andre prosjekter.
Sacha Baron Cohen ble vurdert for rollen som Boris.
Agent J drar tilbake til år 1969, 43 år tilbake i tid, for å redde den unge Agent K. Josh Brolin, som spiller den yngre versjonen, er kun 21 år yngre enn Tommy Lee Jones, som spiller den eldre versjonen.
Dette er den første filmen Will Smith spiller i siden desember 2008, da han var med i Seven Pounds – altså 3,5 år før Men in Black 3 kom ut. Det er samtidig den lengste perioden Smith har gått uten å spille inn film siden han startet i 1990.


== Eksterne lenker ==
(en) Offisielt nettsted 
(en) Men in Black 3 – kategori av bilder, video eller lyd på Commons 
(en) Men in Black 3 på Internet Movie Database 
(no) Men in Black 3 hos Filmfront 
(sv) Men in Black 3 i Svensk Filmdatabas 
(da) Men in Black 3 i Danmark Nationale Filminstitut 
(fr) Men in Black 3 på Allociné 
(nl) Men in Black 3 på MovieMeter 
(en) Men in Black 3 på AllMovie 
(en) Men in Black 3 på Turner Classic Movies 
(en) Men in Black 3 på Rotten Tomatoes 
(en) Men in Black 3 på Metacritic
Intinksjon

Intinksjon foregår under nattverden og betyr å dyppe brødet i vin/Kristi blod.Andreas Heinz: «Intinktion». I: Walter Kasper (utg.): Lexikon für Theologie und Kirche. 3. Auflage. Band 5. Herder, Freiburg im Breisgau 1996, Sp. 565.
I evangeliene står det at Jesus først brøt brødet og ga det til disiplene, etterpå ga han dem vin. Intinksjon har derfor tradisjon langt tilbake i kirkens historie. Intinksjon er ikke vanlig i den lutherske tradisjon, men den begrunnelse at når brødet dyppes i vin, heter det ikke lenger at de drikker vinen.
I den katolske kirkes latinske ritus er det presten konsumerer fra kalken. Intinksjon er ikke utelukket, i noen land vanlig, men katolsk universalkirkelig slett ikke alminnelig. I Norge er det opp til hver enkelt kirkemenighet, med godkjenning av biskopen, å avgjøre om intinksjon kan brukes som et alternativ under nattverden. Det som da er vanligst, er at de som er med under gudstjenesten går frem til alteret, der presten etter det den kommunisererer ønsker dypper hostien i kalken med Kristi blod, og legger den på kommunikantens tunge. Metoden minimerer og ikke utelukker risikoen for at dråper av Kristi blod drypper på gulvet; dette kan ytterligere forebygges med å holde et fat eller et klede mellom kalt og munn. Metoden er da visuelt også i pakt med at nattverdighet er noe man gies, ikke noe man forsyner seg av. Særkalk eller beger er da ikke aktuelt.
I den angelikanske kirke i England er intinksjon heller ikke særlig utbredt. 


== Referanser ==
Elgar Howarth

Elgar Howarth (født 4. november 1935 i Cannock i Staffordshire) er en britisk komponist og dirigent. Howarth er også kjent under pseudonymet W. Hogarth Lear.
Howarth ble utdannet ved University of Manchester og Royal Northern College of Music (RNCM) på 1950-tallet. Sammen med medstudenter som Harrison Birtwistle, Peter Maxwell Davies, John Ogdon og Alexander Goehr dannet han ved RNCM New Music Manchester Group, et nettverk som organiserte framføringer av seriell musikk og annen samtidsmusikk.Etter endt utdannelse jobbet han som trompetist ved Royal Opera House. Han har siden jobbet som dirigent med blant annet London Sinfonietta. Som komponist er Howarth mest kjent for sin messingmusikk. Flere av hans verk har blitt urfremført av den svenske trompetisten Håkan Hardenberger. Han har samarbeidet med flere brassband, deriblant Grimethorpe Colliery Band og Eikanger-Bjørsvik Musikklag. Howarth regnes for å være blant de mest betydningsfulle komponistene innen sin genre.


== Referanser ==


== Eksterne lenker ==
(en) Elgar Howarth – kategori av bilder, video eller lyd på Commons 
(en) Elgar Howarth på Discogs 
(en) Elgar Howarth på MusicBrainz 
(en) Elgar Howarth på Spotify 
(en) Elgar Howarth på AllMusic
Urbanus (sommerfugl)

Urbanus er en slekt av sommerfugler som hører til familien smygere (Hesperiidae).


== Utseende ==
Middelsstore til ganske store (vingespenn gjerne ca. 50 millimeter), brune smygere med hvite flekker. Bakvingene er mer eller mindre trukket ut til stjerter.


== Levevis ==
Larvene lever på mange ulike slags tofrøbladete planter. De voksne sommerfuglene har en rask flukt og besøker gjerne blomster.


== Utbredelse ==
Artene er vidt utbredt i Mellom- og Sør-Amerika og finnes også i det sørligste USA.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Urbanus Hübner, 1807 
Urbanus albimargo (Mabille, 1875)
Urbanus ambiguus de Jong, 1983
Urbanus belli (Hayward, 1935)
Urbanus carmelita (Herrich-Schäffer, 1869)
Urbanus chalco (Hübner, 1823)
Urbanus chales (Godman & Salvin, 1893)
Urbanus cindra Evans, 1952
Urbanus dorantes (Stoll, 1790)
Urbanus doryssus (Swainson, 1831)
Urbanus dubius Steinhauser, 1981
Urbanus elmina Evans, 1952
Urbanus esma Evans, 1952
Urbanus esmeraldus (Butler, 1877)
Urbanus esta Evans, 1952
Urbanus evenus (Ménétries, 1855)
Urbanus evona Evans, 1952
Urbanus huancavillas (Williams, 1926)
Urbanus longicaudus Austin, 1998
Urbanus magnus Steinhauser, 1981
Urbanus parvus Austin, 1998
Urbanus procne (Plötz, 1880)
Urbanus prodicus Bell, 1956
Urbanus pronta Evans, 1952
Urbanus pronus Evans, 1952
stjertsmyger, Urbanus proteus (Linnaeus, 1758)
Urbanus reductus (Riley, 1919)
Urbanus simplicius (Stoll, 1790)
Urbanus tanna Evans, 1952
Urbanus teleus (Hübner, 1821)
Urbanus velinus (Plötz, 1880)
Urbanus villus Austin, 1998
Urbanus virescens (Mabille, 1877)
Urbanus viridis Freeman, 1970
Urbanus viterboana (Ehrmann, 1907)
Urbanus zagorus (Plötz, 1880)


== Kilder ==
Brower, A.V.Z. og Warren, A. (2007) Urbanus på Tree of life [1]
Markku Savela's Lepidoptera and some other life forms: Sjekkliste over artene. Hentet 6.5. 2012.


== Eksterne lenker ==
(en) Urbanus (sommerfugl) i Encyclopedia of Life 
(en) Urbanus (sommerfugl) i Global Biodiversity Information Facility 
(en) Urbanus (sommerfugl) hos ITIS 
(en) Urbanus (sommerfugl) hos NCBI 
(en) Kategori:Urbanus – bilder, video eller lyd på Wikimedia Commons 
Urbanus – detaljert informasjon på Wikispecies 
Butterflies of America – Urbanus spp. [2]
Bad Honnef

Bad Honnef er en by i Nordrhein-Westfalen i Tyskland. Den ligger langs grensen til Rheinland-Pfalz, ikke langt fra Bonn. Nord for byen ligger Drachenfels-fjellene som er del av Siebengebirge.
Bad Honnef har siden 1897 vært en spaby. Kanseleren Konrad Adenauer bodde i bydelen Rhöndorf etter krigen, og døde der i 1967.


== Bilder ==

		
		


== Referanser ==


== Eksterne lenker ==
(de) Offisielt nettsted 
(en) Bad Honnef – kategori av bilder, video eller lyd på Commons 
(en) Bad Honnef – galleri av bilder, video eller lyd på Commons
Auckland Mounted Rifles Regiment

Auckland Mounted Rifles Regiment var et newzealandsk dragonregiment som ble opprettet for tjeneste under første verdenskrig. Det ble som en sammenslåing av 3rd (Auckland) Mounted Rifles, 4th (Waikato) Mounted Rifles og 11th (North Auckland) Mounted Rifles. De tjenestegjorde i Midtøsten og tok del i slaget om Gallipoli. Som del av New Zealand Mounted Rifles Brigade (del av Anzac Mounted Division) tok de del i kampene i Sinai og Palestina.


== Kilder ==
«Auckland Mounted Rifles Regiment - NZHistory, New Zealand history online». www.nzhistory.net.nz. Besøkt 2. februar 2016.
Konfliktåret 1731

Konfliktåret 1731 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1731.


== Pågående konflikter ==
Korsikarevolten (1729-1732)
Afsharid-osmanske krig (1730-1735)
Afsharid-riket på den ene siden
Det osmanske rike på den andre siden
Cresapkrigen (1730-1739)
Pennsylvania på den ene siden
Maryland på den andre siden


== Hendelser ==


== Fødsler ==


== Dødsfall ==


== Referanser ==
7. etappe av Giro d’Italia 2012

7. etappe av Giro d'Italia 2012 gikk 12. mai 2012 fra Recanati til Rocca di Cambio, og strakte seg over 205 km i en kupert etappe. Etappen ble vunnet av Paolo Tiralongo som kom i mål etter en spurt. Den rosa ledertrøya ble tatt over av Ryder Hesjedal som kom i mål 0.05 etter vinneren. Gabriel Rasch kom i mål som nummer 144, 17.21 etter vinneren. Alexander Kristoff kom inn 23.52 etter vinneren på 162.-plass.


== Manglende ryttere ==
138  Gianni Meersman (LTB) Brøt


== Referanser ==


== Eksterne lenker ==
(en) Resultater på gazzetta.it
(it) Resultater på gazzetta.it
Argusfisker

Argusfisker er en gruppe av piggfinnefisker.
Disse små fiskene er utbredt i kystfarvann og elvemunninger i det indopasifiske området, og de trives best i brakkvann. Scatophagus tetracanthus kan også leve i rent ferskvann.
Argusfisker er populære akvariefisker.


== Eksterne lenker ==
(en) Argusfisker – oversikt og omtale av artene i WORMS-databasen 
(en) Argusfisker i Encyclopedia of Life 
(en) Argusfisker i Global Biodiversity Information Facility 
(no) Argusfisker hos Artsdatabanken 
(en) Argusfisker hos Fossilworks 
(en) Argusfisker hos ITIS 
(en) Argusfisker hos NCBI 
(en) Kategori:Scatophagidae – bilder, video eller lyd på Wikimedia Commons 
Scatophagidae – detaljert informasjon på Wikispecies 
(en) Family Scatophagidae - Scats - FishBase
Albert Bierstadt

Albert Bierstadt (født 7. januar 1830 i Solingen i Tyskland, død 18. februar 1902 i New York) var en tyskfødt amerikansk maler som spesialiserte seg på landskapsmalerier.


== Liv og virke ==


=== Bakgrunn ===
Lite er dokumentert om Bierstadts tidligste liv. Han ble født i Solingen i Tyskland. I 1832, da han var to år gammel, utvandret og bosatte familien seg i New Bedford i Massachusetts. Byen var på denne tiden et viktig sentrum for amerikansk hvalfangst, var rik på kultur og velstående. Bierstads far arbeidet på en vingård, der de konstruerte tønner og vinfat. Bierstad var som tenåring interessert i utflukter og kunst, noe han kombinerte i majoriteten av tiden som maler. Hvem som opplærte Bierstad i å male er ukjent, men han fikk trolig mye tips fra andre malere i sitt kunstmiljø. I 1850, da Bierstad var 20 år, fikk han tilbudet om å få en profesjonell karriere som kunstlærer.


=== Kunstnerkarriere ===
Senere, i 1853, reiste Bierstad til Düsseldorf, for å videreutvikle kunstferdighetene. Bierstadt begynte å bruke olje i maleriene, og samarbeidet ofte med de andre studentene. Han dedikerte fort all sin tid til å male, både med olje og tegning.
Tilbake i USA reiste Bierstadt rundt om i landet, og var ofte med på naturekspedisjoner for å finne inspirasjon til sine malerier. Han fortsatte å besøke det amerikanske vestlandet gjennom hele sin karriere.
Bierstadt malte naturlandskapene svært realistiske, men den romantiske sjangeren er inkludert i nesten alle maleriene. For eksempel malte han ofte fjelltoppene litt høyere, gresset litt grønnere, innsjøene litt mer blanke eller himmelen mer blå; noe som var typisk for romantikken. Han malte med andre ord verden slik han syntes den burde sett ut. Derfor er mange av bildene misvisende i forhold til realiteten, og er ofte sminket opp eller overdrevet.
Da Bierstad døde i 1902 hadde han over 500 ferdig oljemalerier, men eide totalt ca 4000 kunstverk.


== Billedgalleri ==

		
		
		
		
		
		
		
		
		
		
		


== Referanser ==


== Eksterne lenker ==
White Mountain paintings by Albert Bierstadt Arkivert 18. april 2012 hos Wayback Machine.
Museum of Nebraska Art MONA Moment
Gallery of Bierstadt's Paintings Arkivert 26. januar 2021 hos Wayback Machine.
The Winterthur Library Arkivert 10. november 2017 hos Wayback Machine. Overview of an archival collection on Albert Bierstadt.
Albert Bierstadt Paintings Gallery 345 images online
The R.W. Norton Art Gallery: Albert Bierstadt's Biography
Grønn argusfisk

Grønn argusfisk er en liten brakkvannsfisk som har en vid utbredelse i det indopasifiske området. 
Arten kan bli opptil 38 cm lang, men 20 cm er en mer vanlig lengde. Kroppen er sterkt flattrykt fra sidene. Fargen er lys med svarte, eller av og til røde, flekker.
Grønn argusfisk lever i elvemunninger og mangrovesumper. Den er vanlig i et enormt område fra Kuwait i vest, til sørlige Japan i nord og Ny-Caledonia i sør.  Arten finnes kanskje østover helt til Tonga, Samoa og Selskapsøyene.


== Eksterne lenker ==
(en) Grønn argusfisk – oversikt og omtale av artene i WORMS-databasen 
(en) Grønn argusfisk i Encyclopedia of Life 
(en) Grønn argusfisk i Global Biodiversity Information Facility 
(en) Grønn argusfisk hos FishBase 
(en) Grønn argusfisk hos ITIS 
(en) Grønn argusfisk hos NCBI 
(en) Kategori:Scatophagus argus – bilder, video eller lyd på Wikimedia Commons 
Scatophagus argus – detaljert informasjon på Wikispecies 
(en) Scatophagus argus (Linnaeus, 1766) Spotted scat - FishBase
Porphyrogenes

Porphyrogenes er en slekt av sommerfugler som hører til familien smygere (Hesperiidae).


== Utseende ==
Middelsstore til ganske store (vingespenn gjerne ca. 50 millimeter) smygere. Oversiden er mørk med metallisk skimrende skjell og gjerne et lyst bånd på forvingen, eller brun. Undersiden er gjerne ensfarget rødbrun.


== Levevis ==
Disse sommerfuglene lever i tropisk og subtropisk skog. De er aktive i skumringen, og sitter mest stille gjemt under et blad om dagen. De har en ganske rask flukt og er vanskelige å følge. Larvene til noen arter har tegninger på forkroppen som ligner et slangehode.


== Utbredelse ==
Artene er vidt utbredt i Mellom- og Sør-Amerika.


== Systematisk inndeling ==
De mange ganske like navnene i denne gruppen er kanskje ment å reflektere at disse sommerfuglene er nokså vanskelige å skille fra hverandre.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Eudaminae Mabille, 1877
Slekten Porphyrogenes Watson, 1893 
Porphyrogenes boliva Evans, 1952
Porphyrogenes convexus Austin & Mielke, 2008
Porphyrogenes despecta (Butler, 1870)
Porphyrogenes eudemus (Mabille, 1888)
Porphyrogenes ferruginea (Plötz, 1883)
Porphyrogenes glavia Evans, 1952
Porphyrogenes omphale (Butler, 1871)
Porphyrogenes passalus (Herrich-Schäffer, 1869)
Porphyrogenes pausias (Hewitson, 1867)
Porphyrogenes peterwegei Burns, 2010
Porphyrogenes probus (Möschler, 1877)
Porphyrogenes simulator Austin & Mielke, 2008
Porphyrogenes sororcula (Mabille & Boullet, 1912)
Porphyrogenes spadix Austin & Mielke, 2008
Porphyrogenes spanda Evans, 1952
Porphyrogenes sparta Evans, 1952
Porphyrogenes sparus Austin & Mielke, 2008
Porphyrogenes speciosus Austin & Mielke, 2008
Porphyrogenes specularis Austin & Mielke, 2008
Porphyrogenes spina Austin & Mielke, 2008
Porphyrogenes splendidus Austin & Mielke, 2008
Porphyrogenes spoda Evans, 1952
Porphyrogenes sporta Austin & Mielke, 2008
Porphyrogenes stresa Evans, 1952
Porphyrogenes stupa Evans, 1952
Porphyrogenes sula (Williams & Bell, 1940)
Porphyrogenes suva Evans, 1952
Porphyrogenes virgatus (Mabille, 1888)
Porphyrogenes vulpecula (Plötz, 1882)
Porphyrogenes zohra (Möschler, 1879)


== Kilder ==
Brower, A.V.Z. og Warren, A. (2007) Poprhyrogenes på Tree of life [1]
Markku Savela's Lepidoptera and some other life forms: Sjekkliste over artene. Hentet 6.5. 2012.
Butterflies of Amazonia – Porphyrogenes spadix [2]
Butterflies of Amazonia – Porphyrogenes suva [3]


== Eksterne lenker ==
(en) Porphyrogenes i Encyclopedia of Life 
(en) Porphyrogenes i Global Biodiversity Information Facility 
(en) Porphyrogenes hos NCBI 
(en) Kategori:Porphyrogenes – bilder, video eller lyd på Wikimedia Commons 
Porphyrogenes – detaljert informasjon på Wikispecies 
Butterflies of America – Porphyrogenes spp. [4]
Cecily von Ziegesar

Cecily Brooke von Ziegesar (født 27. juni 1970 i New York City) er en amerikansk forfatter som er kjent for romanserien som dannet utgangspunktet for den amerikanske TV-serien Gossip Girl.
Serien It Girl er en spin-off fra Gossip Girl og handler om Jenny Humphrey. Serien er skrevet av en ghostwriter med hjelp av von Ziegesar.
Serien Carlyle-trillingene er egentlig skrevet av Annabelle Vestry, selv om noen utgaver oppgir Ziegesar som forfatter.Cecily von Ziegesar er av tysk avstamning, men hun er født og oppvokst i New York. Som barn ønsket hun å bli ballerina, men hun kom ikke inn på danseskolen. Hun har arbeidet i lokalradio i Budapest.


== Gossip Girl ==
0. Det måtte bli deg (It had to be you) (2007)
1. Gossip girl (Gossip Girl) (2002)
2. Husk at dere elsker meg (You Know You Love Me) (2002)
3. Det eneste jeg vil ha er alt (All I Want Is Everything) (2003)
4. Fordi jeg fortjener det (Because I'm Worth It) (2003)
5. Sånn vil jeg ha det (I Like It Like That) (2004)
6. Du er den jeg vil ha (You're the One That I Want) (2004)
7. Ingen over, ingen ved siden (Nobody Does It Better) (2005)
8. Aldri mer sammen (Nothing Can Keep Us Together) (2005)
9. Som i en drøm (Only In Your Dreams) (2006)
10. Aldri lyve for deg (Would I Lie To You?) (2006)
11. Ikke glem meg (Don't You Forget About Me) (2007)
12. (I Will Always Love You) (2009)


== It girl ==
It girl (The It Girl)(2005)
På alles lepper (Notorious)(2006)
Bare en lek (Reckless)(2006)
Hemmeligheter (Unforgettable)(2007)
Den heldige (Lucky)(2007)
Farlige fristelser (Tempted)(2008)
Beryktet (Infamous)(2008)
Beundret (Adored) (2009)
(Devious)(2009)
(Classic)(2010)


== Referanser ==


== Eksterne lenker ==
(en) Cecily von Ziegesar på Internet Movie Database
Enkeltdistanse-VM på skøyter 2012 – 10000 meter herrer

Herrenes 10 000 meter-mesterskapsløp under Enkeltdistanse-VM på skøyter 2012 ble avholdt på IJsstadion Thialf i Heerenveen lørdag den 24. mars 12.52 lokal tid.Bob de Jong var regjerende mester. Lee Seung-hoon er regjerende olympisk mester.Bob de Jong og Jorrit Bergsma var de eneste med seire på 10 000 m under verdenscupen i hurtigløp på skøyter 2011/12.Førstnevnte vant også hele 5 000m/10 000m-cupen for 2012.
Nederlandske Bob de Jong forsvarte sin tittel på 10 000 m, og vant som han gjorde i 1999, 2003, 2005 og 2011.


== Rekorder ==
Før konkurransen var gjeldende verdensrekord, mesterskapsrekord og banerekord:

Det ble ingen forbedringer på noen av disse rekordene i dette mesterskapet.


== Medaljevinnere ==


== Resultater ==


== Referanser ==
Tussa (fjell)

Tussa (også kalt Hatten) er et fjell i Volda kommune. Det har en høyde på 1 371 meter over havet. Sørsiden av fjellet ligger mot Kringdalen i Hornindal, mens nordsiden ligger mot Styggedalen i Ørsta.


== Se også ==
Liste over fjell i Hornindal
Sidedaler i Hornindal


== Referanser ==